Glæðuætt

Glæðuætt (latína: Teloschistaceae) er ætt fléttna. Tegundir sem tilheyra ættinni eiga það sameiginlegt að mynda litarefnið parietín sem er gult eða appelsínugult á litinn. Flétturnar mynda það ýmist í öllum vefjum eða sérstaklega í askhirslum eða þali. Á Íslandi höfðu að minnsta kosti 40 tegundir ættarinnar verið skráðar árið 2009. Hörður Kristinsson & Starri Heiðmarsson (2009). Skrá yfir fléttur á Íslandi. Sótt þann 8. janúar 2019 af vefsvæði Flóru Íslands.

Tilvísanir

Flokkur:Fléttuættir
Flokkur:Glæðuætt